Paterna es prepara per a viure un intens cap de setmana amb una variada programació d'activitats lúdiques
02/06/2016

# Paterna es prepara per a viure un intens cap de setmana amb una variada programació d'activitats lúdiques

[![Imagen del autobús a la Fe](/images/noticias/2016/05/feria-bares.jpg)](/images/noticias/2016/05/feria-bares.jpg)

02.06.2016

Comerciants i hostalers ompliran l'Avinguda d'Europa durant la celebració de la Fira Comercial, Gastronòmica i Turística de Paterna

Este cap de setmana, les propostes lúdiques ompliran els carrers de Paterna perquè veïns i visitants disfruten del temps lliure. Jornades culturals i gastronòmiques, concerts, cine d'estiu o cors rocieros compartiran tres dies d'intensa activitat.

Comerciant i hostalers locals es donaran cita en la XXIII edició de la Fira Comercial, Gastronòmica i Turística de Paterna que obrirà les seues portes el divendres a les 20 hores amb una actuació de dansa i un karaoke a l'aire lliure, que amenitzarà la vetlada amb clàssics musicals de tots els temps. També s'instal•larà, tota la vesprada del divendres, un autobús de donació de sang als voltants del recinte firal.

Durant el cap de setmana, els quasi cinquanta comerços participants duran a terme activitats per a tots els públics com a tallers de manualitats o maquillatge, concursos d'anglés, jocs infantils, actuacions musicals i exhibicions esportives. A més, el dissabte nit es projectarà el musical Grease, acompanyat d'animació en directe que permetrà als visitants interactuar amb la pel•lícula.

Enguany, com a novetats, l'esdeveniment comptarà amb la Fira de la Tapa, una aposta del govern local per promocionar l'oferta gastronòmica paternera en la que participaran prop d'una desena de coneguts restaurants del poble, els plats de la qual es podran degustar per mitjà d'un sistema de tiquets centralitzats. També, tindrà lloc una gala solidària dirigida a recaptar fons per als damnificats pel terratrémol d'Equador que comptarà amb la presència de diferents artistes equatorians i actuacions de danses folklóricas.

La Romeria del Rocío visita Paterna

A més durant el cap de setmana, el Parc Empresarial Tàctica acollirà la Romeria de la Rosada organitzada per la Federació d'Entitats Culturals Andaluses. El divendres a partir de les 21 hores les diferents entitats arribades de tota la Comunitat Valenciana, celebraren un multitudinari sopar de germandat seguida de l'actuació del grup musical Revoleo. El dissabte, després d'una degustació popular de “migas” en la carpa de la Federació a les 14 hores, els rocieros, iniciaran la romeria fins a l'Església de Sant Pere Apòstol on, a partir de les 18.30 hores, rebran la benedicció per part del rector durant una missa cantada pel Cor rociero del Centre Cultural Andalús de Paterna. La vetlada rociera finalitzarà el diumenge amb una ofrena floral a les 11.30 hores i una Missa cantada en l'Església de Sant Lluïu Beltrán a càrrec del cor "Los Rocieros de Torrent".

El barri de la Canyada celebra les seues jornades culturals que enguany reivindiquen la figura de Cervantes

Finalment, veïns i veïnes podran disfrutar també durant el cap de setmana de les jornades culturals de Cayanda d'Art, que unix en tres dies exposicions, concerts, teatre o tallers en el Centre Social de la Canyada. Davall el lema "Quijote 'Art, esta nova edició vol homenatjar la figura de Miguel de Cervantes en el quart centenari de la seua mort. Per a això, les activitats se centraran en la vida obra de l'escriptor amb lectures de poemes i textos quixotescos o animació infantil basada en les seues aventures. A més els assistents podran visitar l'exposició col•lectiva de 20 artistes que a través de diferents disciplines interpretaran la figura de l'escriptor espanyol més internacional.